Hlutverk Verkmenntaskóla Austurlands ( VA ) er að undirbúa nemendur fyrir störf á almennum vinnnumarkaði og / eða frekara nám . Vegna aukinnar alþjóðavæðingar er afar mikilvægt að nemendur séu ekki aðeins undirbúnir fyrir frekara nám og / eða starf á Íslandi heldur einnig á alþjóðlegum markaði . Ungmenni í dag þurfa að átta sig á að Ísland er ekki eini starfsvettvangurinn sem þeim býðst – öll Evrópa er undir . Framtíðin kallar á sveigjanleika og samstarfshæfni og vegna alþjóðavæðingar er góð tungumálakunnátta orðin lykilhæfni . Þessi þróun setur aukar kröfur á VA sem menntastofnun sem í dag þarf að þjálfa nemendur til starfa í síbreytilegu og alþjóðlegu umhverfi 21. aldarinnar . Mikill áhugi er innan skólans fyrir því að bæta alþjóðlega færni nemenda og starfsmanna og að öðlast sterka alþjóðlega tengingu . Þess vegna liggur metnaður skólans m.a. í að nemendur og starfsfólk kynnist hnattrænu viðhorfi og alþjóðlegum valkostum og kröfum . Þetta getur falist í tækifærum til starfsnáms erlendis , námsferðum , nemendaskiptum , kennurum / starfsfólki með alþjóðlegan bakgrunn , þjálfun í alþjóðlegri færni og tungumálakunnáttu með sérstakri áherslu á ensku . Þetta gerir einnig kröfur til allra kennara skólans um enskukunnáttu og hæfni til að skynja og skilja menningu annarra þjóða . VA stefnir á að undirbúa nemendur sína fyrir þetta alþjóðlega umhverfi m.a. í gegnum erlendar nám - og starfsferðir og með móttöku erlenda nemenda og kennara en með því móti öðlast nemendurnir hæfni sem sífellt verður mikilvægari . Þessi hæfni felst m.a. í þekkingu á framandi og ólíkri vinnumenningu . tungumálakunnáttu í hagnýtu samhengi . því að átta sig á muninum á eigin skóla og öðrum skólum , þar á meðal ólíkum námsleiðum . að geta borið erlendar kröfur og hefðir í iðn - og verkgreinum við íslenskar . að þróa persónulega færni og læra að skuldbinda sig í framandi umhverfi . fjölmenningarlegri hæfni , getu til að setja sig í spor annarra og skilningi á eigin menningu út frá sjónarhorni annarra . Allt leiðir þetta til fjölmenningarlegrar þekkingar nemenda , þar sem þeir verða færari um að taka þátt í síbreytilegum vinnumarkaði nútímans . Með þátttöku í erlendu samstarfi öðlast starfsfólk alþjóðlega reynslu og aflar sér færni og þekkingar sem nýtist til að nútímavæða og auka alþjóðlega vídd í skólastarfinu . Umsjónarmaður erlendra samskipta ( e. international coordinator ) :